न्यूयार्क टाइम्स के संपादकीय में पीएम पर हमला, कहा, दलितों-महिलाओं के मुद्दों पर चुप्पी साध लेते हैं मोदी | Navjivan
होम > हालात > न्यूयार्क टाइम्स के संपादकीय में पीएम पर हमला, कहा, दलितों-महिलाओं के मुद्दों पर चुप्पी साध लेते हैं मोदी
न्यूयार्क टाइम्स के संपादकीय में पीएम पर हमला, कहा, दलितों-महिलाओं के मुद्दों पर चुप्पी साध लेते हैं मोदी
आईएएनएस Updated: Apr 17th 2018, 10.19 PM
6.048 K
न्यूयार्क टाइम्स का संपादकीय में पीएम पर हमला
अखबार ने निर्भया कांड की याद दिलाई ‘जिस पर तत्कालीन कांग्रेस सरकार ने कड़ी प्रतिक्रिया नहीं दी थी और उसे इसका खामियाजा भुगतना पड़ा।’ अखबार ने लिखा कि ‘लगता है कि मोदी ने उस घटना से सबक नहीं सीखा।’
भारत में हाल में चर्चा में रहे कठुआ और उन्नाव के दुष्कर्म मामलों के संदर्भ में प्रधानमंत्री नरेंद्र मोदी द्वारा 'चुप्पी साधने' की तीखी आलोचना करते हुए 'न्यूयार्क टाइम्स' ने अपने संपादकीय में मंगलवार को लिखा कि इस तरह की और ऐसी ही अन्य हिंसक घटनाएं देश में महिलाओं, मुसलमानों और दलितों को डराने के लिए 'राष्ट्रवादी ताकतों द्वारा एक संगठित और व्यवस्थित अभियान' का हिस्सा हैं। 'मोदीज लॉन्ग साइलेंस एज वुमेन इन इंडिया आर अटैक्ड' शीर्षक से संपादकीय में न्यूयार्क टाइम्स ने याद दिलाया कि कैसे मोदी 'लगातार ट्वीट करते हैं और खुद को एक प्रतिभाशाली वक्ता मानते हैं।'
जम्मू और कश्मीर में इस वर्ष जनवरी में एक साल की बच्ची के साथ दुष्कर्म और हत्या और उत्तर प्रदेश में एक लड़की के साथ दुष्कर्म मामले का पूरे देश में लोगों ने जबरदस्त विरोध किया।
प्रधानमंत्री ने हालांकि इन अपराधों और अन्य मामलों में शामिल कथित बीजेपी सदस्यों के बारे में कुछ नहीं कहा। उन्होंने उत्तर प्रदेश दुष्कर्म मामले के आरोपी बीजेपी विधायक के बारे में भी कुछ नहीं कहा।
अखबार के अनुसार, "बीजेपी ने बड़े पैमाने पर चुनाव में जीत दर्ज की थी क्योंकि मोदी ने भ्रष्टाचार से घिरी तत्कालीन सरकार के बाद भारतीयों को ज्यादा जवाबदेह सरकार देने का वायदा किया था। लेकिन, इसके स्थान पर उन्होंने चुप्पी और मामले से ध्यान हटाने की पद्धति विकसित की है जो कि विश्व के सबसे बड़े लोकतंत्र के स्वास्थ्य की चिंता करने वाले किसी भी व्यक्ति के लिए काफी चिताजनक है।"
न्यूयार्क टाइम्स के संपादकीय में कहा गया है कि मोदी से यह अपेक्षा नहीं की जा सकती कि उनका समर्थन करने वाले के द्वारा किए गए हर अपराध पर वह बोले हीं। लेकिन, हिंसा के यह मामले कोई अलग-थलग और अपवादस्वरूप नहीं हैं। यह राष्ट्रवादी ताकतों के संगठित और योजनाबद्ध अभियान का हिस्सा हैं जिसका मकसद महिलाओं, मुसलमानों, दलितों और अन्य वंचित तबकों को आतंकित करना है।
6.048 K<br/>Engagements